| Medaljeoversikt |
| --- |
| Konkurrerte for Sveriges flagg Sverige |
| Langrenn: |
| De olympiske ringer Olympiske vinterleker |
| Sølv | 2022 Beijing | Sprint fri |
| Sølv | 2022 Beijing | Lagsprint |
| Bronse | 2022 Beijing | 4 x 5 km stafett |
| Langrenn Verdensmesterskap |
| Gull | 2019 Seefeld | Lagsprint |
| Gull | 2021 Oberstdorf | Lagsprint |
| Bronse | 2023 Planica | Sprint |
| Langrenn U23-VM |
| Bronse | 2017 Park City |  Sprint  |
| Bronse | 2016 Râșnov |  Sprint  |
| Langrenn Junior-VM |
| Gull | 2014 Val di Fiemme |  Stafett  |

**Maja Anna Linnéa Dahlqvist** (født 15. april 1994 i Borlänge) er en svensk langrennsløper som representerer Falun Borlänge SK.

Hun ble verdensmester på lagsprint under ski-VM 2019 i østerrikske Seefeld. Hun ble juniorverdensmester på stafett i 2014, og har bronse på sprint fra U23-VM på ski 2016 og U23-VM på ski 2017.

Hun tok sin første verdenscupseier individuelt da hun vant sprint fristil i Ulricehamn 6. februar 2021.

Idrettskarriere
---------------

### 2009–2011

* 2009: 6. plass i 5 km fri teknikk i ungdoms-SM 2009
* 2009: 2. plass i J15-klassen i Matsboloppet 2009
* 2009: 2. plass i J15-klassen i Tunaloppet 2009
* 2010: 9. plass i 7,5 km klassisk i ungdoms-SM 2010
* 2010: 3. plass i J16-klassen i Grängesbergsloppet 2010
* 2010: 3. plass i J16-klassen i Järnaspelen 2010
* 2010: 3. plass i J16-klassen i Tunaloppet 2010
* 2010: 3. plass i J16-klassen i Grönklittsjakten 2010
* 2011: 24. plass i 5 km klassisk J18 i junior-SM (mars 2011 i Boden)
* 2011: 10. plass i jaktstarten J18 i junior-SM (mars 2011)
* 2011: 17. beste tid i sprintprologen, men nådde ikke finalen

### 2011/12

Hun deltok i nordisk juniorlandskamp på ski 2012 i Otepää i Estland, og vant der sprinten, og Sverige vant også stafetten. I mars deltok hun i K18-klassen i Junior-SM 2012, og kom der på fjerdeplass på 5 km fristil, sjetteplass på sprinten og tiendeplass på jaktstarten.

Hun kom på 15.-plass i Scandic Cup 2011/12, i 17-18-årsklassen med 125 poeng.

### 2012/13

I førjulssesongen 2012 vant hun Bruksvallsloppet Sprint, i K20-klassen. Hun debuterte i Skandinavisk Cup i desember 2012, på Sjusjøen, men hun fikk ingen poeng i Skandinavisk Cup denne sesongen.

I SM 2013 i januar kom hun på 27.-plass på 15 km skiathlon, i klassen K21. I mars var det junior-SM, og Dahlqvist kom på fjerdeplass i finalen på sprinten, i klasse K20. Hun kom på 19.-plass på 5 km klassisk, og femteplass på 10 km jaktstart. Hun deltok i 19-20-årsklassen i Scandic Cup 2012/2013, og endte til slutt på femteplass sammenlagt.

### 2013/14

Hun vant på nytt Bruksvallssprinten i november 2013, og hun vant Björnjakten i desember. Sverige hadde et testløp før junior-VM, 10. januar 2014, der hun kom på andreplass på 5 km klassisk, bak Sofia Henriksson. Hun deltok på sprinten i SM 2014, men ble slått ut i semifinalen, og fikk sølv på sprinten og bronse på 5 km fristil i Junior-SM i 2014. Hun kom på syvendeplass både på skiathlon og stafetten i junior-SM. Hun deltok også på Domnarvets GOIFs lag som kom på femteplass i SM i lagsprint i mars, der hun gikk sammen med Moa Molander Kristiansen.

Hun deltok i Junior-VM på ski 2014 i Val di Fiemme, på 4 × 3,3 km stafett. Der tok Sverige gull i juniorklassen, og Dahlqvist gikk her sammen med Anna Dyvik, Sofia Henriksson og Jonna Sundling. Individuelt kom hun på ellevteplass på sprinten, 19.-plass på 5 km klassisk og 18.-plass på jaktstart.

I Scandic Cup 2013/14 vant hun et av rennene, og fikk to andreplasser, og endte på andreplass sammenlagt med 430 poeng, kun slått av Jonna Sundling.

### 2014/15

I sesongen 2014/15 var hun førsteårs senior. Hun deltok derfor i Intersport cup 2014/15, og vant et av rennene, og endte på fjerdeplass totalt med 286 poeng. Hun debuterte i verdenscupen i langrenn 29. november 2014, på sprinten i Ruka i Finland, men ble slått ut i kvalifiseringsrunden, og endte der på 49.-plass. Hun deltok også i flere av løpene i Skandinavisk Cup 2014/15, og endte der på 29.-plass med 86 poeng.

I Verdenscupen i langrenn 2014/15 kom hun på 71.-plass sammenlagt, med 51 poeng, og i U23-cupen kom hun på niendeplass, der Stina Nilsson vant. Hun deltok i tre renn i Alpen Cup i mars 2015, med fjerdeplass på 10 km fri teknikk som beste resultat.

I U23-VM på ski 2015 i Almaty i Kasakhstan fikk hun niendeplass på sprinten som beste resultat. På 10 km fri kom hun på 15.-plass, og på 15 km skiathlon kom hun på 20.-plass. I SM i 2015 kom hun på tolvteplass på 30 km.

### 2015/16

Dahlqvist kom på syvendeplass i Intersport Cup 2015/16 sammenlagt, og hun kom på 19.-plass i Skandinavisk Cup 2015/16. Hun vant sprintcupen i Skandinavisk Cup 2015/16, og kom på 27.-plass i distansecupen. I verdenscupen i langrenn 2015/16 fikk hun til sammen 32 poeng, og kom på 65.-plass sammenlagt.

I SM i 2016 i Piteå nådde hun finalen på sprinten, og endte på fjerdeplass. På 15 km skiathlon kom hun på niendeplass, på 10 km klassisk kom hun på 16.-plass og på 3 × 5 km stafett kom Falun Borlänge SK på fjerdeplass. I SM del 2 i april kom hun på 14.-plass på 30 km klassisk. Hun ble tatt ut til U23-VM på ski 2016, og fikk der bronse i sprint, bak Jonna Sundling og tyske Nadine Fähndrich. På 10 km fri kom hun på 18.-plass og på 10 km klassisk kom hun på 19.-plass.

I juli deltok hun i SM på rulleski, der hun kom på andreplass, bak Linn Sömskar. Hun delte andreplassen med Maria Nordström.

### 2016/17

Hun vant to renn i Intersport cup 2016/17 i desember, og endte på tredjeplass sammenlagt i Intersport Cup denne sesongen, med 334 poeng.

I januar–februar 2017 deltok hun i U23-VM på ski 2017 i Park City i USA. Som i 2016 fikk hun bronse på sprinten, som ble vunnet av Anna Dyvik foran Thea Krokan Murud. Hun kom på femteplass på 15 km skiathlon og 20.-plass på 10 km fri teknikk. I Skandinavisk Cup 2016/17 fikk hun til sammen 89 poeng, og endte på 26.-plass.

### 2021/22

Sesongen 2021/22 vant hun de fire første sprintrennene i verdenscupen, i Ruka, på Lillehammer, i Davos og i Dresden. Hun vant sprintverdenscupen denne sesongen.

Hun representerte Sverige i vinter-OL 2022 i Beijing. Hun tok sølv på sprint fristil der Jonna Sundling vant, og hun gikk første etappe på Sveriges lag som tok bronse på 4 × 5 km stafett. Ebba Andersson, Frida Karlsson og Jonna Sundling gikk de øvrige etappene. På lagsprint klassisk ble det sølv sammen med Jonna Sundling.

### 2022/23

I VM 2023 i Planica tok hun bronse på sprint klassisk, ble nummer ti på 10 km fristil med intervallstart, og hun gikk ankeretappen på Sveriges lag som tok bronse på 4 × 5 km stafett.

Hun vant sprintverdenscupen for andre år på rad – denne gang med fem pallplasser og ingen seire.

Referanser
----------

1. 1 2 3   Sveriges befolkning 2000, oppført som Dahlqvist, Maja Anna Linnéa, besøkt 12. februar 2022[Hentet fra Wikidata]
2. ↑  NRK (6. februar 2021). «Ingen norske i sprintfinalene». *NRK*. Besøkt 28. februar 2021.
3. 1 2 3 4  Skidresultat.se - *Maja Dahlqvist*, besøkt 24. februar 2017.
4. ↑  Längd.se - *JSM-sprint prologresultat* Arkivert 27. februar 2017 hos Wayback Machine. besøkt 26. februar 2017.
5. ↑  Lãngd.se - *JVM-åkarena dominerade i JSM-sprinten* Arkivert 27. februar 2017 hos Wayback Machine. besøkt 26. februar 2017.
6. ↑  Maja Dahlqvists blogg - *Om Maja*, besøkt 25. februar 2017.
7. ↑  Svenska Skidförbundet - *Scandic Cup 2011 - D 17-18* Arkivert 27. februar 2017 hos Wayback Machine. besøkt 26. februar 2017.
8. ↑  SweSki.com - *Bilder från Skandinaviska cupen*, besøkt 26. februar 2017.
9. ↑  Norges Skiforbund - *Scandinavian Cup Cross Country 2011-2012 Ladies senior* Arkivert 5. april 2016 hos Wayback Machine. besøkt 26. februar 2017.
10. ↑  SweSki.com - *Sofia och Oskar bäst i JVM-testet*, besøkt 26. februar 2017.
11. ↑  Skidresultat.se - *SM Teamsprint 2014-03-20*, besøkt 26. februar 2017.
12. ↑  Svenska Skidförbundet - *Scandic Cup 2013-2014 - D 19-20* Arkivert 27. februar 2017 hos Wayback Machine. besøkt 26. februar 2017.
13. ↑  Svenska Skidförbundet - *Intersport cup 2014-2015 - D 21* Arkivert 27. februar 2017 hos Wayback Machine. besøkt 26. februar 2017.
14. ↑  Norges Skiforbund - *Scandinavian Cup Cross- Country 2014-2015 Ladies senior* Arkivert 5. april 2015 hos Wayback Machine. besøkt 26. februar 2017.
15. ↑  Svenska Skidförbundet - *Intersport cup 2015-2016 - D 21* Arkivert 27. februar 2017 hos Wayback Machine. besøkt 26. februar 2017.]
16. ↑  Svenska Skidförbundet - *Intersport Cup 2016-2017* Arkivert 30. mars 2017 hos Wayback Machine. besøkt 29. mars 2017.

Eksterne lenker
---------------

* (sv) Anna Dyviks blogg
* (en) Maja Dahlqvist – Olympedia Rediger på Wikidata

* (sv) Maja Dahlqvist – Sveriges olympiske komité Rediger på Wikidata

* (en) Maja Dahlqvist – FIS (langrenn) Rediger på Wikidata
* Skidresultat.se - Maja Dahlquist
* Maja Dahlquists blogg - Om Maja

| * v
* d
* r
Verdensmestere i lagsprint for kvinner |
| --- |
|  | 
* **2005**: Norge – Hilde Gjermundshaug Pedersen og Marit Bjørgen
* **2007**: Finland – Riitta-Liisa Roponen og Virpi Kuitunen
* **2009**: Finland – Aino-Kaisa Saarinen og Virpi Kuitunen
* **2011**: Sverige – Ida Ingemarsdotter og Charlotte Kalla
* **2013**: USA – Jessie Diggins og Kikkan Randall
* **2015**: Norge – Ingvild Flugstad Østberg og Maiken Caspersen Falla
* **2017**: Norge – Heidi Weng og Maiken Caspersen Falla
* **2019**: Sverige – Stina Nilsson og Maja Dahlqvist
* **2021**: Sverige – Maja Dahlqvist og Jonna Sundling
* **2023**: Sverige – Emma Ribom og Jonna Sundling

 |  |

| * v
* d
* r
Vinnere av sprintverdenscupen i langrenn for kvinner |
| --- |
| 
* 1996/97: Stefania Belmondo
* 1997/98: Bente Martinsen
* 1998/99: Bente Martinsen
* 1999/2000: Bente Martinsen
* 2000/01: Bente Skari
* 2001/02: Bente Skari
* 2002/03: Marit Bjørgen
* 2003/04: Marit Bjørgen
* 2004/05: Marit Bjørgen
* 2005/06: Marit Bjørgen
* 2006/07: Virpi Kuitunen
* 2007/08: Petra Majdič
* 2008/09: Petra Majdič
* 2009/10: Justyna Kowalczyk
* 2010/11: Petra Majdič
* 2011/12: Kikkan Randall
* 2012/13: Kikkan Randall
* 2013/14: Kikkan Randall
* 2014/15: Marit Bjørgen
* 2015/16: Maiken Caspersen Falla
* 2016/17: Maiken Caspersen Falla
* 2017/18: Maiken Caspersen Falla
* 2018/19: Stina Nilsson
* 2019/20: Linn Svahn
* 2020/21: Anamarija Lampič
* 2021/22: Maja Dahlqvist
* 2021/22: Maja Dahlqvist

 |  |